Marathon () oli antiikin aikainen kaupunki ja Aiantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin ja sijaitsi Marathonin tasangolla Attikan itäosassa. Antiikin Marathon tunnetaan erityisesti Marathonin taistelusta. Marathonin arkeologiset kohteet sijaitsevat siitä nimensä saaneessa nykyisessä Marathónaksen kunnassa.